VKB - Algemeen
English VersionTuisWie is onsDepartementeKommersieelGraan SilosGraanbemarkingAlgemeenDaaglikse SAFEX M-T-M VerslagSkakels en DokumentasieLandbou OntwikkelingFinansieringVersekeringLoopbaneNuuskantoorKontak OnsVKB AanlynPromosiesGebruiksvoorwaardese-Pos VrywaringVerkoopsvoorwaardes
VKB LANDBOU BEPERK ("VKB")
GRAANOPBERGINGS- EN HANTERINGSVOORWAARDES
1. INLEIDING EN OOREENKOMS:
1.1 Hierdie dokument stel die standaard voorwaardes daarwaaronder alle graan en oliesade ("produkte") hanteer en opgeberg sal word indie silos van VKB LANDBOU BPK ("VKB"). Indien die klant produkte aan VKB lewer of produkte in die silo'saankoop, kom die volgende ooreenkoms, hierna genoem ("die voorwaardes"), tussenVKB en die klant tot stand.
1.2 Die klant stem in tot hierdie voorwaardes op een of meervan die volgende wyses:
1.2.1 Deur ondertekening daarvan aan die einde van hierdiedokument;
1.2.2 Deur ondertekening van VKB se kredietvoorwaardes, welkesodanige instemming bevat;
1.2.3 Deur ondertekening van VKB se verkoopsvoorwaardes en/ofaansoek om lidmaatskap, welke sodanige instemming bevat; en/of
1.2.4 Deur ondertekening en/of aanvaarding van enigedokumentasie wat deel vorm van die opbergingsketting, insluitend maar niebeperk tot leweringsopdragte; ontvangsbewyse; silo-sertifikate; aankoopskontrakte;versendingsdokumente; omsendskrywes, oesreëlings en openbare kennisgewing,waarin hierdie voorwaardes by wyse van verwysing geinkorporeer word.
1.3 Dit is egter nie 'n geldigheidsvereiste vir hierdievoorwaardes dat dit deur die klant onderteken moet word nie.
1.4 Afskrifte van die voorwaardes is aan alle klante wat produkteby VKB opberg of wil opberg kosteloos by die hoofkantoor van VKB beskikbaar. Dit word op versoek van die klant gestuur pervoorafbetaalde aangetekende pos, per faksimilee, deur middel van die internetof per hand afgelewer na gelang van die besonderhede wat VKB van die klant het. Dit is ook by VKB se silo's en op VKB sewebtuiste, www.vkb.co.za, beskikbaar.
1.5 Hierdie voorwaardes word derhalwe by elke opbergingstransaksiegeïnkorporeer deur verwysing.
2. PLEK VAN LEWERING EN OPBERGING:
2.1 Die produkte moet deur die klant aan VKB gelewer word by 'nsilo waar VKB dit sal opberg onderworpe aan die beskikbaarheid van voldoenderuimte vir die betrokke produk en/of graad.
2.2 Onderworpe aan hierdie voorwaardes onderneem VKB om dieprodukte op te berg totdat dit later in opdrag van die klant in geheel ofgedeeltelik oorgedra word na 'n silo-sertifikaat, 'n derde of aan VKB verkoopword, of versend moet word aan 'n derde.
2.3 By lewering van die produkte in die silo van VKB gaan dierisiko ten opsigte daarvan op VKB oor. Die risiko eindig sodra die produk uit die silo gelaai word.
2.4 Die klant moet vir doeleindes van elke lewering vangraan, VKB se leweringsopdrag voltooi en onderteken. Die klant sal gebonde wees aan enige sodanigeleweringsopdrag en die besonderhede daarop voltooi. Deur die verteenwoordiger toe te laat om diedokument te voltooi en/of te onderteken en/of om die produk in te lewer,bevestig die klant die volmag van die verteenwoordiger wat die leweringsopdragvoltooi en/of onderteken en/of die produk inlewer.
3. TYDPERK VAN OPBERGING:
Die maksimum tydperk vanopberging van elke produk hieronder aangedui is een jaar wat vir elke produkstrek oor die volgende tydperke:
mielies: 1Mei – 30 April of gedeelte daarvan;
sonneblom: 1Februarie tot 31 Januarie of gedeelte daarvan;
koring: 1 Oktober tot 30 September ofgedeelte daarvan;
sojabone: 1 Maarttot 28 Februarie of gedeelte daarvan;
sorghum: 1April tot 31 Maart of gedeelte daarvan;
droëbone: 1Maart tot 28 Februarie of gedeelte daarvan.
4.1. Die kwaliteit van die produk word tydens ontvangs enversending daarvan deur VKB bepaal op grond van die graderingsregulasies virelke produk soos bepaal deur die Wet op Landbouprodukstandaarde 119 van 1980 ensoos wat dit van tyd tot tyd gewysig word.
4.2. Indien die kwaliteit van die produk wat deur die klantgelewer word nie aan die voorgeskrewe vereistes van die betrokke produk voldoennie, kan VKB in sy uitsluitlike diskresie besluit of sodanige produk ingevolgehierdie ooreenkoms opgeberg kan word, welke diskresie op redelike wyseuitgeoefen sal word.
4.3. VKB se gradering word as prima facie korrek aanvaar,tensy die klant dit onverwyld betwis, in welke geval die dispuut deur 'n onafhanklikearbiter op summiere wyse besleg sal word. Indien die partye nie kan ooreenkom oor die identiteit van hierdie arbiternie, sal die Hoofbestuurder van Graan Suid-Afrika as arbiter optree of iemanddeur laasgenoemde aangewys.
4.4. Die klant waarborg dat produkte wat vir opberging by VKBgelewer word, geproduseer en hanteer is volgens die vereistes van die Wet opMisstowwe, Veevoedsel, Landboumiddels en Veemiddels 36 van 1947, soos gewysig,en die Wet op Voedingsmiddels, Skoonheidsmiddels en Ontsmettingsmiddels 54 van1972, soos gewysig en waar van toepassing. Hierdie wette vereis dat produkte slegs met wettige chemiese middels,volgens voorskrifte behandel is en dus geskik is vir menslike en dierlikegebruik.
5.1. VKB bepaal die massa van elke vrag wat deur die klantgelewer word of namens die klant versend of uitgelaai word deur gebruik te maakvan 'n geykte massameter soos gesertifiseer ingevolge die Wet opHandelsmetrologie 77 van 1973 deur behoorlik gemagtigde owerhede en/of instellings.
5.2. Die massabepaling soos aangetoon op diegraanontvangsbewys of uitlaaibewys, word deur die klant as prima facie korreken finaal aanvaar tensy die klant, op wie die bewyslas sal rus, die teendeelbewys.
5.3. Indien die vog van die produk met lewering hoër is as diebasisvog, word die opbergmassa verder aangesuiwer na die basisvog waarteen dieonderskeie produkte opgeberg word. Diebasisvog vir die verskillende produkte is soos volg:
Mielies: 12,5% Koring: 12,5% Sojabone: 12,0% Sorghum: 12,5% Sonneblom: 9,0%
5.4. Indien die vog van die produk bokant die basisvog is enVKB instem om sodanige produk te ontvang, onderhewig aan droging, sal die kostevan droging vir die rekening van die klant wees.
Die klant stem toe dat syprodukte vermeng kan word met produkte van ongeveer dieselfde aard enkwaliteit. VKB se verpligting is beperkdaartoe om sover as prakties moontlik produkte van ongeveer dieselfde aard enkwaliteit te lewer wanneer die opbergingsooreenkoms tot 'n einde kom. Hierdie verpligting word nie so uitgelê datdit beteken dat identiese produkte teruggelewer moet word nie.
7.1. VKB onderneem om op sy eie koste die produkte saam metenige ander produkte wat in die silo opgeberg word te verseker teenversekerbare risiko's.
7.2. Indien vir watter rede ookal die produkte in die silo totso 'n mate beskadig of vernietig word dat dit onmoontlik is vir VKB om uitdaardie silo of enige ander silo sy voormelde leweringsverpligting na te kom,is VKB geregtig om in sy uitsluitlike diskresie die waarde van die produkte aandie klant uit te betaal. Die waarde wordbereken teen die SAFEX prys min die vervoerdifferensiaal vir die betrokke siloop die dag waarop VKB in sy uitsluitlike diskresie besluit dat dit onmoontlikgeword het om sy voormelde leweringsverpligting na te kom. Indien die produk nie op SAFEX verhandel niemoet die partye bona fide poog om op die kontantwaarde ooreen te kom, bygebreke waarvan die Hoofbestuurder van Graan Suid-Afrika of iemand deur homaangewys gevra word om as 'n waardeerder, die kontantwaarde in sy diskresie vaste stel en welke beslissing finaal en bindend sal wees.
7.3. Alle diskresies ingevolge hierdie klousule sal opredelike wyse deur VKB uitgeoefen word.
7.4. Die partye bevestig dat ten einde die koste van VKB sedienste vir die klant te beperk, VKB onder geen omstandighede en vir watterrede ook al aanspreeklik sal wees vir die kliënt se gevolgskade nie.
7.5. VKB mag enige stappe doen wat in sy diskresie nodig is omdie produk te beskerm teen enige moontlike skade wat dit mag tref.
8.1. Onttrekking van produkte geskied na minstens tienwerksdae vooraf skriftelike kennisgewing aan VKB met vermelding van die graad,benaderde massa, versendingsdatum en tyd, versendingsadres en vervoerreëlings.
8.2. Alle produkte word op die basis ex-silo aan die klant versendeers nadat alle vergoeding betaalbaar ingevolge hierdie voorwaardes, deur dieklant betaal is.
8.3. Geen produkte mag onttrek word sonder 'n geldige instruksiedeur VKB uitgereik is nie.
8.4. Indien die gradering en spesifikasie van die produk watdeur VKB aan of namens die klant versend word, verskil van dié van die produkwat aanvanklik deur die klant vir opberging gelewer is, sal VKB in hullediskresie, welke diskresie op redelike wyse uitgeoefen moet word en nakonsultasie met die klant, geregtig wees om ander produkte so na as praktiesmoontlik aan die aanvanklike gradering en spesifikasie te lewer. In sodanige geval sal die klant aan VKB ofVKB aan die klant, na gelang van die geval, vergoeding betaal volgens diewaardeverskille tussen die grade soos deur Safex bepaal of wat tussen die klant en VKB by wyse vanonderhandeling ooreengekom word en indien hulle nie aldus kan ooreenkom nie,sal die waardeverskil bepaal word deur die Hoofbestuurder van GraanSuid-Afrika, of iemand deur hom aangewys.
8.5. Indien die produk wat deur die klant ontvang word, nieooreenkom met die graad (met inagneming van dit hierbo genoem), massa ofvoginhoud soos aan hom versend nie of indien dit insekbesmet is, moet die klantVKB in kennis stel en nie die produk aflaai nie. Telefoniese sowel as skriftelike kennisgewingmoet binne 24 uur na aankoms van die produk by die klant, VKB bereik, bygebreke waarvan die klant verplig sal wees om die produk te aanvaar asof ditgelewer is soos versend. Waar naweke ofpublieke vakansiedae van toepassing is, moet kennisgewing binne 48 uur geskied.
8.6. Ten opsigte van die inhoud van klousule 8.5 bevestig diepartye dat weens die aard van produkte wat hulle afsonderlik identiteit en potensieeleiendomsreg by vermenging verloor, asook weens die verskeidenheid vanomstandighede wat 'n nadelige effek op hierdie natuurlike produkte mag hê, ditnoodsaaklik en redelik is om die kennisgewingtydperke so kort as moontlik temaak.
9.1. As vergoeding vir die diens wat VKB aan die klant lewer,sal die klant 'n tarief vir hantering en/of vir opberging en/of anderdienstefooie, wat van tyd tot tyd gewysig kan word, aan VKB betaal. Die tariewe is by die VKB Hoofkantoor beskikbaar.
9.2. Die vergoedingstarief sluit in alle gevalle Belasting opToegevoegde Waarde (BTW) uit.
9.3. Opbergingskoste is betaalbaar binne een maand wat volg opdie maand waarin die opbergingskoste ontstaan het.
9.4. Opbergingskoste ten opsigte van silo-sertifikate watgestort word is onmiddellik betaalbaar waarna verdere opbergingskoste op dieproduk in terme van klousule 9.3 betaalbaar is.
9.5. Alle ander silo dienstekostes, administratiewe- en silo-sertifikaatkostesis betaalbaar binne 3 (drie) dae nadat VKB die klant voorsien het van 'noorspronklike faktuur, of soos andersins skriftelik ooreengekom.
9.6. Rente teen ABSA se heersende prima uitleenkoers plus 3(drie) persentasie punte word op 'n daaglikse basis op uitstaande enagterstallige rekenings bereken en maandeliks gekapitaliseer.
9.7. VKB oefen 'n retensiereg op alle produkte wat in die silo'sopgeberg word uit vir die betaling van alle bedrae verskuldig deur die klantaan VKB. VKB behou die reg voor omlewering van die produkte aan enige iemand hoegenaamd te weier en te weerhoutotdat effektiewe betaling van alle verskuldigde bedrae aan VKB ten opsigte vandie produkte gemaak is. Die klant magtigVKB hiermee onherroeplik en onvoorwaardelik om die produkte of soveel daarvanas wat nodig mag wees te gelde te maak, hetsy deur dit te verkoop of vir eierekening aan te koop teen die SAFEX prys min die vervoerdifferensiaal vir diebetrokke silo op die dag waarop die produk aldus te gelde gemaak word. VKB onderneem om nie hierdie reg uit te oefenvoor die verloop van 10 dae nadat die betrokke verskuldigde bedrag opeisbaargeword het nie en die klant vir betaling daarvan skriftelik aangemaan is, asooknadat 'n behoorlike regsproses gevolg is.
9.8. 'n Sertifikaat geteken deur enige bestuurder van VKB (waarvan dieaanstelling nie bewys hoef te word nie) waarin die bedrag verskuldig enbetaalbaar gesertifiseer word, is prima facie bewys van die bedrag enverskuldigheid.
Betaling van enigeverskuldigde bedrag deur die klant aan VKB geskied slegs deurdat dieverskuldigde bedrag betaal word in en gekrediteer word op VKB se bankrekeningte Reitz. Indien betaling by wyse vanbankoorplasing of deur die internetbankdiens geskied is dit die klant se pligom VKB van sodanige betaling in kennis te stel per faksimilee by nommer 058 8633317.
'n Silo-sertifikaat(e) sal deurVKB aan die klant of sy skriftelik genomineerde uitgereik word twee dae nadat 'nskriftelike aansoek daarvoor van die klant ontvang is by VKB se hoofkantoor ennadat alle verskuldigde gelde ingevolge hiervan betaal is.
12. VERVREEMDING AAN DERDES:
Indien die klant die produkteof enige deel daarvan aan 'n derde vervreem sal VKB sy rekords wat op dieprodukte betrekking het verander om die derde as die klant ten opsigte van dieprodukte te reflekteer, slegs indien VKB 'n skriftelike aansoek daarvoor by VKBse hoofkantoor ontvang, behoorlik onderteken deur die klant. Die derde is eweneens aan hierdie voorwaardesgebonde.
VKB kies President CR Swartstraat 31, Reitz as dieadres waar alle kennisgewings ingevolge hierdie voorwaardes afgelewer kan word.
13.1. Die klant kies as sy domicilium citandi et executandien die adres waar alle kennisgewings gelewer kan word die adres wat verskyn opdie ontvangsbewys/uitlaaibewys wat by die silo uitgereik word.
13.2. Die partye het die reg om die voormelde adresse teverander met sewe werksdae skriftelikekennis aan die teenparty.
13.3. Kennisgewings moet per hand afgelewer word, of per faksversend word, of per e-pos versend wordof versend word met voorafbetaalde aangetekende pos.
13.4. 'n Kennisgewing ontvang na 16h00 op 'n besigheidsdag salgeag word ontvang te gewees het op die eersvolgende besigheidsdag.
13.5. Sodanige kennisgewing sal, tensy die teendeel bewys word,geag word ontvang te gewees het indien:
13.5.1. Per hand gedurende gewone besigheidsure in 'n korrekgeadresseerde koevert aan 'n verantwoordelike persoon by die gekose adresafgelewer, op die datum van aflewering;
13.5.2. Per faks of e-pos afgestuur, op die datum van afstuurdaarvan, waar dit gestuur word gedurende normale besigheidsure, of op dieeerste besigheidsdag nadat die gestuur is, waar dit buite besigheidsure gestuurword; en
13.5.3. Per geregistreerde pos, vyf dae nadat dit per pos gedoen
Indien enige party regstappemoet doen om hierdie voorwaardes af te dwing, sal die onsuksesvolle party dieander party se koste betaal op 'n skaal soos tussen prokureur-en-eie-kliënt.
15. GESKILLE EN ARBITRASIE:
15.1. Indien daar enige geskille tussen die partye bestaan oorenige aangeleentheid wat verband hou met hierdie voorwaardes of die kansellasiedaarvan kan VKB in sy uitsluitlike diskresie besluit om sodanige geskil(le) telaat bereg by wyse van arbitrasie of deur 'n Hof met toepaslikeregsbevoegdheid.
15.2. Die oogmerk is dat die arbitrasie binne 21 dae afgehandelmoet word en informeel moet geskied.
15.3. Dit moet gehou word te Reitz en die partye is geregtig opregsverteenwoordiging. Indien diearbitrasie nie op 'n informele grondslag besleg kan word nie geld die bepalingsvan die Arbitrasiewet 42 van 1965.
15.4. Die beslissing van die arbiter is finaal en bind diepartye tot die geskil en enige party mag dit 'n bevel van die Hof laat maak.
15.5. Die bepalings vervat in hierdie klousule 15 doen geensins afbreuk aan die regte enverpligtinge van die partye wat ingevolge die Nasionale Kredietwet 34 van 2005(indien van toepassing) verleen is nie.
16.1. By die berekening van enige aantal dae (genoembesigheidsdae) word Saterdae, Sondae en amptelike openbare vakansiedaeuitgesluit.
16.2. VKB sal nie verantwoordelik wees vir enige vertraging indie lewering van die produk of enige gedeelte daarvan indien dit teweeggebringis deur enige Daad van God, aksie deur die Regering, staking, ontploffing,vloede, oproer, oorlog, ongeluk, embargo, wetgewing, burgerlike opstand, onrusof enige ander oorsaak of gebeurlikheid buite VKB se beheer, nie. Die klant sal nie enige eis teen die VKB kaninstel vir die vertraging of nie-lewering ingevolge hierdie klousule nie.
16.3. Hierdie voorwaardes bevat die hele ooreenkoms tussen diepartye en geen terme, voorwaardes, wysigings, afwykings, veranderings ofgemeenskaplike kansellasie sal geldig wees nie tensy dit op skrif gestel endeur beide partye onderteken is.
Die klant erken dat hy bewus is van die inhoud vanhierdie voorwaardes en kennis dra daarvan dat dit die aanspreeklikheid van VKBbeperk; risiko en aanspreeklikheid op die klant plaas; en vrywarings enfeitelike erkennings deur die klant bevat, welke aldus aanvaar word.
Bemarking van graan
VKB-graanbemarking is daarop ingestel om 'n omvattende diens aan produsente, graanhandelaars, meulenaars, veevoeraanlegte, internasionale handelaars en ander verwerkers te lewer. Hierdie diens, wat aan al VKB se kliënte se behoeftes voldoen, word gerugsteun deur effektiewe stelsels, prosedures en 'n Safex-setel. .Die spesifieke fokusareas in hierdie uiters dinamiese omgewing, is die volgende:
Produsent gefokusde produkte en strategieë met maksimering van sy/haar wins as oogmerk. Hierdie produkte sluit die volgende in: Vastepryskontrak Vloerpryskontrak
Geweegde gemiddelde vloerpryskontrak
Uitgestelde pryskontrak met vloer
Uitgestelde pryskontrak sonder vloer
Eie verskansing deur VKB se makelaarsdiens.
Graanverkope aan 'n verskeidenheid van kliënte soos handelaars en meulenaars. Dit word gedoen deur die lewering van die onderstaande dienste: Ex-silo aankope
'n SAFEX-termynbeurs- makelaarsdiens gelewer deur kundiges wat wat spesialiseer in die verhandeling van termynkontrakte en opsies wat op die JSE verhandel word. Navrae
Ruan ErasmusTel: 058 863 8280Sel: 083 384 1863
Robert SteynbergTel: 058 863 8237Sel: 082 384 1863
Hermann VerweyTel: 058 863 8380Sel: 071 688 1900
Jandré PotgieterTel: 058 863 8507Sel: 072 862 1738
Gustav NelTel: 058 863 8305Sel: 072 384 0115
Phillip van VuurenTel: 058 863 8328Sel: 083 516 5611
@ 2012 VKB Landbou Beperk
Die materiaal vervat op hierdie webtuiste word verskaf vir doeleindes van algemene inligting. Ons aanvaar geen verantwoordelikheid vir enige verlies of skade wat mag voortspruit uit enige gebruik van sodanige inligting nie.